CELEX: 62018TN0139
Language: hr
Date: 2018-02-21 00:00:00
Title: Predmet T-139/18: Tužba podnesena 21. veljače 2018. – Avio protiv Komisije

23.4.2018   
            
            
               HR
            
            
               Službeni list Europske unije
            
            
               C 142/68
            
         Tužba podnesena 21. veljače 2018. – Avio protiv Komisije
   (Predmet T-139/18)
   (2018/C 142/87)
   Jezik postupka: talijanski
   
      Stranke
   
   
      Tužitelj: Avio SpA (Rim, Italija) (zastupnici: G. Roberti, G. Bellitti i I. Perego, odvjetnici)
   
      Tuženik: Europska komisija
   
      Tužbeni zahtjev
   
   Tužitelj od Općeg suda zahtijeva da:
   
               —
            
            
               u vezi s biti spora, poništi Odluku Komisije C(2016) 4621 final od 20. srpnja 2016. o sukladnosti s unutarnjim tržištem, u smislu članka 8. stavka 2. Uredbe Vijeća (EZ) br. 139/2004 od 20. siječnja 2004. o kontroli koncentracija između poduzetnika, koncentracije „ASL/Arianespace”, u predmetu COMP/M.7724;
            
         
               —
            
            
               kao mjeru izvođenja dokaza, naloži Komisiji, primjenom članaka 88., 89. i 91. točke (b) Poslovnika, dostavu dokumenata iz Dijela III ove tužbe;
            
         
               —
            
            
               naloži Komisiji snošenje troškova
            
         
      Tužbeni razlozi i glavni argumenti
   
   Ova tužba podnesena je protiv Odluke Komisije C(2016) 4621 final od 20. srpnja 2016. o sukladnosti s unutarnjim tržištem, u smislu članka 8. stavka 2. Uredbe Vijeća (EZ) br. 139/2004 od 20. siječnja 2004. o kontroli koncentracija između poduzetnika, koncentracije „ASL / Arianespace”, u predmetu COMP/M.7724, objavljene u verziji bez povjerljivih podataka 11. prosinca 2017.
   U prilog svojoj tužbi, tužitelj navodi dva tužbena razloga.
   
               1.
            
            
               Komisija je počinila očitu pogrešku u ocjeni, nije provela pravilnu istragu i počinila je pogrešku u obrazloženju, jer nije pravilno analizirala rizik isključivanja konkurenata s tržišta lansirnih sustava kojima upravlja Arianespace, osobito kada je riječ o kapacitetima, poticajima i učincima protivnima tržišnom natjecanju;
            
         
               2.
            
            
               Komisija je počinila očitu pogrešku u ocjeni jer nije zatražila preuzimanje obveza u vezi s tržištem lansirnih sustava kojima upravlja Arianespace, osobito kada je riječ rizicima u vezi s tržišnim natjecanjem povezanima sa sukobom interesa u društvu Arianespace i rizikom razmjene osjetljivih podataka između društava Arianespace i ASL.